EkBass/fiwiki-20250220-pages-articles huggingface dataset:
Kärppähai

Kärppähai (Hemigaleus microstoma) on kärppähaihin kuuluva kalalaji. Lajia tavataan uhanalaisena indopasifiselta merialueelta. ==Koko ja ulkonäkö== Kärppähai voi kasvaa suurimmillaan 110-114 cm pitkäksi. Ruumiinmuodoltaan laji on virtaviivainen ja pitkäkuonoinen. Selkäeviä on kaksi ja selkä-, rinta-, vatsa- ja peräevät ovat sirpinmuotoiset. Kärppähai on väriltään selästään ruskehtavan harmaa ja kyljissä voi olla vaaleita täpliä. Selkäevien kärjet ovat valkoiset. ==Levinneisyys ja elintavat== Kärppähaita tavataan Intiasta Taiwanin ulottuvalta alueelta. Esiintyminen Punaisessameressä on epävarmaa, koska viimeisimmissä kartoituksissa sitä ei ole tavattu sieltä. Kala liikkuu niin lähellä rannikkoa kuin kauempana merelläkin. Lajin ravintoa ovat erityisesti mustekalat, mutta se syö myös äyriäisiä. Kärppähai synnyttää eläviä poikasia, joita on tyypillisesti kahdesta neljään. Kärppähaita kalastetaan verkoilla ja käytetään tuoreena tai suolattuna. Hampaista voidaan tehdä matkamuistoja. Kärppähaikanta on laskussa ylikalastuksen vuoksi ja laji luokitellaan vaarantuneeksi. ==Lähteet== Luokka:Hait Luokka:Uhanalaiset kalat
Rälssikirje

Rälssikirje oli keskiaikainen kirje, jolla kuningas tai muu korkea-arvoinen henkilö ilmoitti saajalle ilmoitusasiasta. Rälssikirje kirjoitettiin pergamentille, joka varmistettiin lähettäjän yhdellä tai useammalla sinetillä, johon kirjoitettiin muun muassa oikeus rälssioikeudesta keskiajalla. == Rälssisäädyn historia == Maallinen rälssi (toisin kuin kirkon hengellinen rälssi) määriteltiin ensimmäisen kerran Alsnön peruskirjassa vuonna 1280. Sen on julkaissut Ruotsin kuningas Maunu Ladonlukko (1240–1290), joka oli Ruotsin kuningas vuodesta 1275 aina kuolemaansa saakka. Veroista vapautettujen joukossa on niitä, jotka olivat valmiita palvelemaan kuningasta antamalla tälle hevosia tai jalkaväkeä ratsupalveluksena. Maallisia rälssikirjeitä annettiin 1300-luvun loppupuolella nimellä vapauskirje, jolla tarkoitetaan veroista vapautettua vapaa miestä (sak. Frihals). Vuonna 1420 Ruotsissa myönnettiin ensimmäiset rälssikirjeet kilvellä eli perinnöllisellä rälssioikeudella ja vaakunalla. === Rälssisuvut Suomessa === Rälssisäädyn syntyhistoriasta on Suomessa ensimmäisiä merkintöjä Ruotsin vallan ajalta 1200–1300-luvulta. Kuningas Eerik Pommerilainen kirjoitutti 7. joulukuuta 1407 rälssikirjeitä. Pääasiassa rälssi koostui ruotsalaisista ja saksalaisista maahan muuttaneista suurtalonpoikaissuvuista. == Katso myös == * Rälssimies == Lähteet == * https://www.doria.fi/handle/10024/100154 Kansalliskirjasto hakurekisteri Doria, Pergamenttikirjekokoelma. Viitattu 16.5.2022 * https://heraldica.narc.fi/ilmentyma.html?id=9376⟨=fi Eurooppalainen heraldinen hakurekisteri vaakunoista ja rälssikirjeistä. Viitattu 16.5.2022 * Adeln nu och då: Adelns historia, Riddarhuset. Viitattu 17.6.2022 Luokka:Pohjoismaiden historia Luokka:Esihistoria Luokka:Kirjeet Luokka:1100-luku Luokka:1200-luku Luokka:1300-luku Luokka:1400-luku
Mir Arab -madrasa

Mir Arab tai Mir-i-Arab () on nykyisen Uzbekistanin alueella sijaitsevaan Buharaan vuonna 1526 tai 1536 rakennettu madrasa. Neuvostoviranomaiset sulkivat sen 1920-luvulla, mutta avasivat uudelleen vuonna 1945, jolloin siitä tuli Neuvostoliiton tärkein ja pitkään ainoa imaamikoulu. Madrasasta tuli Neuvostoliiton näyteikkuna muslimimaiden suuntaan ja samalla paikka, jossa islamia muokattiin neuvostoliittolaisiin arvoihin sopivaksi.Tasar, 2016 == Katso myös == * Islam Neuvostoliitossa == Lähteet == * === Viitteet === Luokka:Islam ja politiikka Luokka:Islamilainen arkkitehtuuri Luokka:Uskonto Neuvostoliitossa
Reel Monsters

Reel Monsters on Lordi-yhtyeen singlejulkaisu vuodelta 2022. Kappale on samannimisen rahapelin tunnuskappale. Singlen vinyyliversiota painettiin kolmena eri värisenä, sekä kansikuvasta on eri variaatioita. == Kappaleet == # Reel Monsters # A Message From Lordi == Lähteet == == Aiheesta muualla == * musiikkivideo * * Luokka:Lordin kappaleet Luokka:Vuoden 2022 kappaleet
Leonid Robertovitš Stjernvall

Leonid Robertovitš Stjernvall (26. huhtikuuta 1872 Moskova – 2. huhtikuuta 1938 Satteville, Ranska) oli suomalais-venäläinen kollegiasessori ja lääkäri. Hän on kansainvälisesti tunnettu armenialais-kreikkalaisen mystikon G. I. Gurdjieffin uskollisena ja ensimmäisiin kuuluneena oppilaana. (Viitattu 15.6.2021)Iitti, Vesa. "The Fourth Way in Finland." Scripta Instituti Donneriani Aboensis 20 (2008): 78-87. Stjernvallin isä oli suomalainen kenraalimajuri Gustav Alexander Robert Stjernvall ja äiti venäläinen Anna Oldecopp. Leonid Stjernvall opiskeli Moskovan yliopiston lääketieteellisessä tiedekunnassa, ja hänestä tuli laillistettu lääkäri vuonna 1898. Hän toimi Venäjän sisäministeriön lääketieteellisen osaston virkamiehenä vuodesta 1902, ja sai nimineuvoksen virka-arvon ja kollegiassessorin virka-arvon vuonna 1906. Hänet erotettiin virasta vuonna 1907, jonka jälkeen hän toimi lääkärinä Pietarissa ja kaupungin sähköstimulaatiohierontaa ja vesihoitoja tarjonneen parantolan johtajana. Stjernvall tutustui Gurdjieffiin Pietarissa vuonna 1914, ja pysyi tämän uskollisena oppilaana kuolemaansa saakka, ollen Gurdjieffin pitkäaikaisin seuraaja. Stjernvallin vaimo kertoi myöhemmin, että hänen miehensä oli fanaattisesti, "melkein orjamaisesti", omistautunut Gurdjieffille, ja oli P. D. Uspenskin ohella paras Gurdjieffin uusien oppilaiden värvääjä. Venäjän vallankumouksen jälkeen Stjernvall perheineen asettui lopulta Ranskaan Gurdjieffin perässä. Stjernvallin ja hänen vaimonsa Elisabet Feodosjevin poika, myöhemmin Sveitsissä asunut Nikolai de Stjernvall (myöhemmin Nicholas de Val, 1917–2010) oli Gurdjieffin biologinen lapsi. Nikolai kirjoitti ranskaksi muistelmateoksen Daddy Gurdjieff: Quelques souvenirs inédits (1997), joka ei anna Gurdjieffistä kovinkaan mairittelevaa kuvaa, vaikkei se ollut myöskään täysin kielteinen. ==Lähteet== ==Aiheesta muualla== *Gurdjieff.fi: Leonid Stjernvall (1872 – 1938) Gurdjieffin matkassa Suomesta Pariisiin (Viitattu 22.10.2023) Luokka:Neljäs Tie Luokka:Suomalaiset lääkärit Luokka:Venäläiset lääkärit Luokka:Vuonna 1872 syntyneet Luokka:Vuonna 1938 kuolleet
Jason Hickel

Jason Hickel (s. 1982) on talousantropologian tohtori, joka työskentelee professorina Universitat Autònoma de Barcelonassa. Hickel tunnetaan erityisesti työstään globaalin eriarvoisuuden, poliittisen talouden ja ympäristötaloustieteen parissa, vihreän kasvun (green growth) idean kritisoinnista, sekä degrowth-talousajattelun tutkimuksesta ja popularisoinnista. Laajan akateemisen tuotannon lisäksi hän käsittelee degrowth-ajattelua kirjassaan Less is More (2021), joka palkittiin muun muassa Financial Timesin vuoden kirja -palkinnolla. Swazimaassa syntynyt Hickel toimii päätyönsä lisäksi muun muassa Royal Society of Artsissa ja London School of Economicsissa. Tutkimuksen ja opetuksensa lisäksi hän on aktiivinen tieteen popularisoija, joka kirjoittaa säännöllisesti useisiin medioihin kuten The Guardianiin ja Foreign Policyyn ja puhuu erilaisissa tapahtumissa. Suomessa Hickel on puhunut muun muassa Maailma kylässä -festivaalilla vuonna 2022. Hickel on Greta Thunberg -säätiön neuvonantaja. == Kirjat == * Less is More – How Degrowth Will Save the World. Windmill Books, 2021. ISBN 9781786091215 * The Divide – A Brief Guide to Global Inequality and its Solutions. Windmill Books, 2018. ISBN 9781786090034. == Lähteet == == Aiheesta muualla == * Maailman Kuvalehden artikkeli 2022: Meidän on muutettava talousjärjestelmäämme, sanoo Jason Hickel: ”Ei ole järkeä jatkaa ylikuluttavan oligarkkiluokan tukemista keskellä ympäristökriisiä” * Maailma.netin artikkeli 2019: Antropologi Jason Hickel haaveilee maailmasta ilman talouskasvua – ”Ajatus vihreästä kasvusta on epä-älyllinen” * Jason Hickelin kotisivut * Hickelin tekstejä The Guardian-lehdessä * Hickelin tekstejä Foreign Policy -lehdessä * Hickelin tekstejä Al Jazeeran verkkosivuilla Luokka:Vuonna 1982 syntyneet Luokka:Elävät henkilöt Luokka:Antropologit
Karijärvi

Karijärvi voi tarkoittaa seuraavia asioita: == Kaupunginosa == * Karijärvi, Kouvolan kaupunginosa == Järvi == * Karijärvi, järvi Haminassa * Karijärvi, järvi Kittilän Jeesiöjärevellä * Karijärvi, järvi Kittilän Lompolossa * Karijärvi, järvi Kittilän Puljulla * Karijärvi, järvi Kouvolassa * Karijärvi, järvi Kuhmoisissa * Karijärvi, järvi Porvoossa * Karijärvi, järvi Posiolla * Karijärvi, järvi Pälkäneen Pohjalla * Karijärvi, järvi Pälkäneen Ämmätsällä * Karijärvi, järvi Sallassa * Karijärvi, järvi Salossa * Karijärvi, järvi Simossa * Karijärvi, järvi Torniolla * Iso Karijärvi, järvi Ylitorniolla * Pikku Karijärvi, järvi Ylitorniolla * Pitkä Karijärvi, järvi Ylitorniolla == Järvi ulkomailla == * Karijärv, järvi Virossa Elvan kunnassa * Ala Karijärvi, järvi Ruotsissa Pajalassa * Karijärvi, järvi Ruotsissa Pajalan Juansuandossa * Karijärvi, järvi Ruotsissa Pajalan kirkonkylässä * Karijärvi, järvi Ruotsissa Pajalan kirkonkylässä * Karijärvi, järvi Ruotsissa Pajalan kirkonkylässä * Karijärvi, järvi Ruotsissa Övertorneån kirkonkylällä * Karijärvi, järvi Ruotsissa Övertorneån kirkonkylällä * Karijärvi, järvi Ruotsissa Jällivaaralla
Tala Ashe

Talayeh Ashrafi (s. 24. heinäkuuta 1984 Tehran, Iran) paremmin tunnettu nimellä Tala Ashe on iranilais-yhdysvaltalainen näyttelijä. Hänet tunnetaan rooleistaan televisiosarjoissa Smash, American Odyssey ja As the World Turns, sekä pääroolistaan Zari Tomazina ja Zari Tarazina CW:n supersankarisarjassa Legends of Tomorrow. ==Nuoruus ja koulutus== Ashe syntyi Teheranissa, Iranissa. Hän muutti Yhdysvaltoihin yhdeksän kuukauden ikäisenä. Ashe varttui Powellissa, Ohiossa, aivan osavaltion pääkaupungin Columbuksen ulkopuolella. Hän osallistui lukion teatteriesityksiinsä sekä näyttelijänä että ohjaajana. Ashe sai BFA-tutkinnon Bostonin yliopiston teatterikoulusta. Hän opiskeli myös London Academy of Music and Dramatic Artissa ja Upright Citizens Brigade -teatterissa New Yorkissa. ==Ura== Ashe on esiintynyt lukuisissa alueellisissa ja Off-Broadwayn tuotannoissa. Ashen ensimmäinen live-rooli on hänen roolinsa Nadiana vuoden 2008 elokuvassa Waiting in Beijing. Häntä pidettiin elokuvaa tehdessä Tala Ashrafina, mutta hän on Tala Ashe kaikissa myöhemmissä rooleissaan. Ashe on esiintynyt vieraana sarjoissa Law & Order, Law & Order: Criminal Intent, 30 Rock ja Covert Affairs. Ashella on myös ollut toistuvia rooleja Smashissa ja American Odysseyssa. Hän oli myös näyttelijänä elokuvassa As the World Turns. Vuonna 2017 Ashe liittyi Legends of Tomorrow-sarjaan pääroolissa Zari Tomazina. Hän otti johtoon jakson nimeltä "Here I Go Again" ja sai kiitosta niin kriitikoilta kuin faneiltakin esityksestään. ==Yksityiselämä== Ashe on iranilais-amerikkalainen ja hänellä on kaksoiskansalaisuus. Hänen nimensä, Talayeh, tarkoittaa "tienraivaajaa" persiaksi ja tulee Shahnamehistä. Englannin lisäksi hän puhuu sujuvasti persiaa. Yhdessä muiden Arrowverse-näyttelijöidensä kanssa Ashe on Shethority- projektin perustajajäsen. Hankkeen tavoitteena on inspiroida ja kohottaa naisia (määrittely mukaan lukien). ==Filmografia== Televisio- ja elokuvaroolit Vuosi Nimi Rooli Muuta 2008 Waiting in Beijing Nadia Elokuva; näytellyt nimellä Talayeh Ashrafi 2008 Law & Order Madison Jakso: "Angelgrove" 2008 As the World Turns Ameera Ali Aziz Toistuva rooli, 26 jaksoa 2011 Law & Order: Criminal Intent Rebecca Landon Jaksoa: "Boots on the Ground" 2012 Smash R.J. Quigley Toistuva rooli(kausi 1), 6 jaksoa 2015 American Odyssey Anna Stone Toistuva rooli, 7 jaksoa 2017–2022 Legends of Tomorrow Zari Tomaz and Zari Tarazi Päärooli (kausi 3–7), 74 jaksoa == Aiheesta muualla == Luokka:Yhdysvaltalaiset näyttelijät Luokka:Iranilaiset näyttelijät Luokka:Amerikaniranilaiset Luokka:Vuonna 1984 syntyneet Luokka:Elävät henkilöt
Bendt Bendtsen

Bendt Bendtsen (s. 25. maaliskuuta 1954 Odense) on tanskalainen konservatiivisen kansanpuolueen poliitikko. Hän on ollut Euroopan parlamentin jäsen vuosina 2009–2019, istunut kansankäräjillä vuosina 1994–2009, toiminut Tanskan talous- ja elinkeinoministerinä vuosina 2001–2008 sekä pohjoismaaministerinä 2001–2002 ja ollut puolueensa puheenjohtaja vuosina 1999–2008. ==Lähteet== ==Aiheesta muualla== * Bendt Bendtsen Tanskan kansankäräjien verkkosivuilla * Luokka:Tanskan ministerit Luokka:Tanskalaiset europarlamentaarikot Luokka:Tanskan puolueiden puheenjohtajat Luokka:Vuonna 1954 syntyneet Luokka:Elävät henkilöt
Rosières (Haute-Loire)

Rosières on kunta Ranskassa Haute-Loiren departementissa Auvergne-Rhône- Alpesin alueella. Se sijaitsee noin 17 kilometriä Le Puy-en-Velayn kaupungista koilliseen. Kunnan nähtävyys on luontokohde Ravins de Corbœuf. Se on monivärinen savikanjoni, jossa on vuorotellen pieniä rotkoja ja kapeita harjanteita. Alue on saanut kutsumanimen ”Pieni Colorado”. ==Lähteet== ==Aiheesta muualla== Luokka:Haute-Loiren kunnat
Rosières

Rosières voi tarkoittaa seuraavia: == Maantiede == * Rosières, kunta Ranskassa Ardèchen departementissa * Rosières, kunta Ranskassa Haute-Loiren departementissa * Rosières, kunta Ranskassa Oisen departementissa * Rosières, kunta Ranskassa Tarnin departementissa * Sars-et-Rosières, kunta Ranskassa Nordin departementissa.
Aiguilhe

Aiguilhe on kunta Ranskassa Haute-Loiren departementissa Auvergne-Rhône- Alpesin alueella. Se sijaitsee noin Bornejoen varrella, Le Puy-en-Velayn kaupungin pohjoispuolella. Le Puy-en-Velayn tasangolla on korkeita basalttikallioita. Ne ovat muodostuneet noin 2,2 miljoonaa vuotta sitten tulivuorista ylöspäin virtaavasta magmasta, ja ovat muodostuneet paikalla olleen järven pohjaan. Saint-Michel d'Aiguilhen kallio on yksi Ranskan merkittävimmistä vulkaanisista paikoista. Kallio on 82 metriä korkea, ja sen päälle on rakennettu Saint-Michelin kappeli vuonna 961. ==Lähteet== ==Aiheesta muualla== Luokka:Haute-Loiren kunnat
Gogin kantabaari

Gogin kantabaari on joulukuussa 2021 Yle Areenassa ja Yle TV2 -kanavalla alkanut viihteellinen keskusteluohjelma, jota juontaa Constantinos ”Gogi” Mavromichalis. Ohjelman tapahtumapaikkana on kuvitteellinen Viileä kettu -baari ja sen baarimestarina toimi ensimmäisellä kaudella Lola Lorenzo ja toisella kaudella Ronja Stanley. Ohjelman toinen tuotantokausi alkoi marraskuussa 2022. Juontaja Mavromichalis palkittiin Kultainen Venla 2022 -gaalassa vuoden parhaan tv-esiintyjän yleisöpalkinnolla. Elokuusta 2023 alkaen ohjelmaa on julkaistu vain podcast-muodossa. == Jaksot == === Ensimmäinen tuotantokausi === Jakso Julkaisu Yle Areenassa Ensiesitys Yle TV2:lla Vieraat 1 17. joulukuuta 2021 17. joulukuuta 2021 Robin Packalen Tuuli 2 17. joulukuuta 2021 24. joulukuuta 2021 Elias Kaskinen Niko Vilhelm 3 24. joulukuuta 2021 31. joulukuuta 2021 Tiia Elg Benjamin 4 31. joulukuuta 2021 7. tammikuuta 2022 Karoliina Tuominen Niko Saarinen 5 7. tammikuuta 2022 14. tammikuuta 2022 Vilma Alina Tume 6 14. tammikuuta 2022 21. tammikuuta 2022 Seksikäs-Suklaa Henny Harjusola 7 21. tammikuuta 2022 28. tammikuuta 2022 Shirly Karvinen Sointu Borg === Toinen tuotantokausi === Jakso Julkaisu Yle Areenassa Ensiesitys Yle TV2:lla Vieraat 1 4. marraskuuta 2022 Elias Salonen Tuure Boelius 2 11. marraskuuta 2022 Nelli Matula Teemu Packalén 3 18. marraskuuta 2022 Roope Salminen Ina Mikkola 4 25. marraskuuta 2022 Bess Mimosa Willamo 5 2. joulukuuta 2022 Natalia Salmela Riku Nieminen 6 9. joulukuuta 2022 Mmiisas Jenni Poikelus 7 16. joulukuuta 2022 Joalin Loukamaa Hätä-Miikka 8 23. joulukuuta 2022 Anna Puu Christoffer Strandberg == Lähteet == == Aiheesta muualla == * Gogin kantabaari -ohjelman televisiojaksot Yle Areenassa * Gogin kantabaari -podcastin jaksot Yle Areenassa * Gogi vieraana: "Me haluttiin tehdä ohjelma, jossa on aikaa tutustua vieraisiin" | YleX Ilta 15.12.2021 Luokka:2020-luvun suomalaiset keskusteluohjelmat Luokka:Yle TV2:n televisio-ohjelmat Luokka:Viihdeohjelmat
Lotta Nummikari

Lotta Nummikari (s. 26. marraskuuta 2002) on suomalainen pesäpalloilija. Nummikari edustaa Superpesiksessä pelaavia Helsingin Roihuttaria. Hänen kasvattajaseuransa on Porin Pesäkarhut.https://www.superpesis.fi/joukkueet/naiset/roihu-helsinki/ Nummikari valittiin vuoden 2022 Itä-Länsi- otteluun.https://www.superpesis.fi/site/assets/files/26809/ita- lansi-2022-naiset.pdf Hän pelaa ulkokentällä lukkarina. https://www.satakunnankansa.fi/urheilu/art-2000008076151.html Nummikari on pelannut Superpesistä Roihuttarien lisäksi myös Pesäkarhuisssa. Nummikari on pelannut 34 Superpesiksen runkosarjan ottelua. Näissä hän on lyönyt kolme kunnaria ja 29 tavallista juoksua, tuonut kahdeksan juoksua ja kerännyt 107 kärkilyöntipistettä. http://www.pesiksenmaailma.fi/index.php/pelaajakortit?pelaajaid=9363&view;=pelaajakortti http://www.pesiksenmaailma.fi/index.php/pelaajakortit?pelaajaid=11468&view;=pelaajakortti Tilastot päivitetty 15. kesäkuuta 2022. == Lähteet == Luokka:Suomalaiset pesäpalloilijat Luokka:Vuonna 2002 syntyneet Luokka:Elävät henkilöt
Upper Merion Township

Upper Merion Township on kunta (township) Yhdysvalloissa Pennsylvanian osavaltiossa. Sen väkiluku oli 33 613 vuonna 2020. Kunta sijaitsee Montgomeryn piirikunnassa Philadelphian metropolialueella. == Väestö == Vuonna 2020 Upper Merion Townshipin 33 613 asukkaasta valkoisia oli 70,2 %, aasialaisia 19,1 % ja mustia 7,3 %. Asukkaista 22,0 % puhui kotonaan jotain muuta kieltä kuin englantia ja 20,3 % asukkaista oli syntynyt ulkomailla. == Lähteet == == Aiheesta muualla == Luokka:Pennsylvanian kunnat
John Mackenzie af Macleod

John Mackenzie, lordi MacLeod (1726-1789), myöhemmin Cromartyn jaarli, oli skotlantilainen jakobiitti ja onnensoturi, joka oli jonkin aikaa Ruotsin palveluksessa. Hänen isänsä oli oli George Mackenzie, Cromartyn jaarli (k. 1766) ja hän osallistui kuten isänsäkin jakobiittien kansannousuun vuosina 1745-46, vangittiin, mutta armahdettiin kuitenkin vuonna 1748, ja kuten isä, hänkin menetti arvonimensä ja tiluksensa. Mackenzie tuli ulkomailla asuvana vuonna 1749 marsalkka Keithin suosituskirjeellä Berliinistä Ruotsin hoviin ja vuonna 1750 hänestä tuli Ruotsin armeijan kapteeni herttua Fredrik Adolfin rykmentissä. Hän eteni vuonna 1755 majuriksi, oli jonkin aikaa Preussin palveluksessa Keithin adjutanttina (1757), osallistui Ruotsin palvelukseen Pommerin sodassa, tuli 1765 everstiluutnantiksi ja 1773 Porin läänin jalkaväkirykmentin everstiksi, sai eron vuonna 1778 ja palasi kotimaahansa. Vuosina 1779-83 Mackenzie oli everstinä perustamassaan ylämaalaisrykmentissä, joka oli sijoitettuna Madrasiin. Hänestä tuli englantilainen kenraalimajuri vuonna 1783 ja sai takaisin perheen tilan vuonna 1784.Nordisk familjebok / Uggleupplagan. 17. Lux - Mekanik Ruotsissa hänet oli otettu ritarihuoneeseen aateluuden naturalisoinnin jälkeen vuonna 1756, mutta aatelinen suku Mackenzie af Macleod sammui häneen.Mackenzie af Macleod nr 1972 - Gustaf Elgenstierna, Den introducerade svenska adelns ättartavlor ==Lähteet== Luokka:Brittiläiset kenraalit Luokka:Skotlantilaiset palkkasoturit Luokka:Ruotsalaiset upseerit Luokka:Brittiläiset aateliset Luokka:Ruotsalaiset aateliset Luokka:Ruotsin skotlantilaiset Luokka:Suomen skotlantilaiset Luokka:Vuonna 1726 syntyneet Luokka:Vuonna 1789 kuolleet
Päijänneradio

Päijänneradio oli Monday's Special Oy:n omistama kaupallinen radiokanava, joka aloitti toimintansa joulukuussa 1989 ja päätti 2001. Radioasema sijaitsi Sysmän Koskueenmäen radioasemalla Etelä-Suomen Sähkö Oy:n mastossa 170 metrin korkeudella merenpinnasta. Lähetyspaikan sijainti ilmoitettiin 24E43 61N30.Suomen Radiot ja TV 2001, sivu 83 == Lähteet == Luokka:Paikallisradiot Luokka:Vuonna 1989 perustetut radioasemat Luokka:Vuonna 2001 lakkautetut radioasemat
Peter Horton (laulaja)

Peter Horton (19. syyskuuta 1941 – syyskuu 2023) oli itävaltalainen laulaja, kitaristi ja kirjailija. Horton aloitti uransa Wienin poikakuorossa ja opiskeli pianonsoittoa sekä Wienin konservatoriossa klarinettia. Horton toimi nuorena myös Flamingos-yhtyeen laulajana ja basistina sekä opiskeli klassista laulua Stuttgartissa. Hortonin ensimmäinen singlejulkaisu julkaistiin vuonna 1965. Horton edusti Itävaltaa Eurovision laulukilpailussa 1967 kappaleella Warum es hunderttausend Sterne gibt. Kappale sijoittui jaetulle 14. sijalle 17 kilpailijan joukosta. Horton osallistui myös Saksan euroviisukarsintaan 1972 kappaleella Wann kommt der Morgen, joka sijoittui karsinnassa jaetulle kuudennelle sijalle sekä 1975 kappaleella Am Fuß der Leiter, joka sijoittui karsinnassa 11:nneksi. Vuosina 1980–1984 Horton esiintyi Sigi Schwabin kanssa duossa Guitarissimo. Vuonna 1985 Horton perusti duon Symphonic Fingers saksalais-bulgarialaisen pianisti Slava Kantcheffin kanssa. Horton oli naimisissa Kantcheffin kanssa vuosina 1986–2005 sekä uudestaan vuodesta 2016. Horton julkaisi ensimmäisen kirjansa, aforismikirjan Die andere Saite vuonna 1978. Horton julkaisi 17 kirjaa. ==Lähteet== *https://peter- horton.de/biografie ===Viitteet=== Luokka:Itävaltalaiset laulajat Luokka:Itävallan euroviisuedustajat Luokka:Vuoden 1967 euroviisuedustajat Luokka:Vuonna 1941 syntyneet Luokka:Vuonna 2023 kuolleet
Pavlo Tšubynskyi

Pavlo Tšubynskyi (27. tammikuuta 1839 Boryspil, Osterin piiri, Tšernihivin kuvernementti, Venäjän keisarikunta – 26. tammikuuta 1884 Kiova, Kiovan kuvernementti, Venäjän keisarikunta) oli ukrainalainen etnografi, runoilija ja kansalaisvaikuttaja. Tšubynskyi valmistui Pietarin yliopiston oikeustieteellisestä tiedekunnasta. Hän johti 1869–1870 etnografis- tilastollista tutkimusmatkaa Ukrainaan, Valko-Venäjälle ja Moldovaan. Matkalla hän tutki väestön arkielämää, kansantapoja, murteita ja kansanuskomuksia ja laati tuloksista moniosaisen teoksen. Hän johti 1873–1876 Venäjän maantieteellisen seuran lounaisosastoa. Seura myönsi 1873 hänelle kultamitalin arvokkaasta tutkimustyöstä. Vuonna 1875 hän sai kultamitalin Pariisissa kansainvälisessä etnografisessa kongressissa, ja Venäjän tiedeakatemia myönsi 1879 hänelle Uvarovin palkinnon. Tšubynskyi kirjoitti myös runoja. Hän julkaisi kokoelman Sopilka (1871, 'Ruokopilli') ja kirjoitti sanat myöhemmin Ukrainan kansantasavallan kansallislauluksi valittuun lauluun ”Štše ne vmerla Ukrajiny” (”Ukraina ei ole vielä kuollut”). Sanoituksiltaan rohkean runon ”Štše ne vmerla Ukrajiny” kirjoittaessaan Tšubynskyi oli 19-vuotias opiskelija. Vuoden kuluttua Myh'ailo Verbytskyi sävelsi sen, ja pian ukrainalainen älymystö ja talonpoikaisväestö omaksui sen epäviralliseksi kansallislauluksi. Tšubynskyi joutui loppuiäkseen vainon kohteeksi, sillä laulu päätyi seitsemän vuoden kuluttua synnystään Venäjän santarmien päällikön silmien eteen, ja Tšubynskyi karkotettiin Arkangeliin, koska hänellä oli ”kielteinen vaikutus talonpoikiin”. Hän teki karkotuksessa etnografisia tutkimuksia, jotka saivat viranomaisten silmissä arvostusta, ja hän pääsi palaamaan ensin Pietariin, sitten Ukrainaan. Hän joutui kuitenkin jälleen syytetyksi nationalismista, ja hänet passitettiin Pietariin liikenneministeriön vaatimattomaan virkaan. Kohtalon kolhima mies halvaantui 1880 ja kuoli neljän vuoden kuluttua 45-vuotissyntymäpäivänsä aattona. ==Lähteet== ==Aiheesta muualla== Luokka:Ukrainalaiset etnologit Luokka:Ukrainalaiset runoilijat Luokka:Vuonna 1839 syntyneet Luokka:Vuonna 1884 kuolleet
Seppo Ruohonen (energianeuvos)

Seppo Erik Ruohonen (s. 26. lokakuuta 1946 Kokemäki) on suomalainen insinööri ja järjestö- ja yritysjohtaja, joka on saanut energianeuvoksen arvonimen. Viitattu 16.6.2022. Ruohosen vanhemmat olivat ylikonduktööri Erik Ruohonen ja Elma Ruohonen. Hänen puolisonsa vuodesta 1971 on lääkintävoimistelija Marja- Leena Kaarina Pasanen. Ruohonen tuli ylioppilaaksi Kokemäen yhteiskoulusta 1965 ja valmistui diplomi-insinööriksi Teknillisestä korkeakoulusta 1971. Hän oli Teknillisen korkeakoulun assistentti 1971, Imatran Voiman käyttö- ja suunnitteluinsinööri 1972–1975, Sähköntuottajien yhteistyövaltuuskunnan valiokuntien sihteeri 1976–1985, Teollisuuden Sähköenergialiiton toimitusjohtaja 1986–1992, Teollisuuden Voimansiirto -yhtiön toimitusjohtaja 1993–1996, Suomen Kantaverkko -yhtiön varatoimitusjohtaja 1997–1998, Fingridin toimitusjohtaja 1999–2000 ja Helsingin Energian toimitusjohtaja 2000–2012. Fingridin johtaja Ruohonen oli 1999–2000 ja Mankala-yhtiön toimitusjohtaja 2002–2012. Hänellä oli ammattiuransa aikana myös useita asiantuntija- ja luottamustehtäviä. Energianeuvoksen arvonimen vuonna 2011 saanut Ruohonen on sotilasarvoltaan reservin kapteeni. ==Lähteet== Luokka:Suomalaiset insinöörit Luokka:Suomalaiset järjestöjohtajat Luokka:Suomalaiset yritysjohtajat Luokka:Vuonna 1946 syntyneet Luokka:Elävät henkilöt
Kari Rämö

Kari Viljami Rämö (s. 3. heinäkuuta 1952 Elimäki) on suomalainen insinööri ja yritysjohtaja, joka on saanut energianeuvoksen arvonimen. Viitattu 16.6.2022. Kari Rämö syntyi Viljam ja Aili Rämön perheeseen. Hänen puolisonsa vuodesta 1978 on Anja Helena Kelkka. Rämö tuli ylioppilaaksi Elimäen yhteiskoulusta 1971 ja valmistui diplomi-insinööriksi Teknillisestä korkeakoulusta 1977. Hän oli Espoon Sähkön diplomityöntekijä 1977 ja tutkimusinsinööri 1978–1981, Tuusulan seudun sähkölaitoksen kuntayhtymän käyttöosaston päällikkö 1981–1984, Kuopion kaupungin energialaitoksen sähkölaitososaston päällikkö 1984–1987, Kouvolan seudun sähkölaitoksen toimitusjohtaja 1988–1992, Kouvolan Seudun Sähkön, vuodesta 2003 KSS Energia, toimitusjohtaja 1992–2005 ja sitten Kymenlaakson Sähkön toimitusjohtaja vuoden 2015 loppuun asti. Rämö oli myös Kuopion teknillisen oppilaitoksen tuntiopettaja 1985–1987 ja hänellä oli useita asiantuntija- ja luottamustehtäviä ammattiuransa aikana. Energianeuvoksen arvonimen Rämö sai vuonna 2012.Nimitykset. Kymenlaakson Sähkö saa uuden toimitusjohtajan. Tekniikka&Talous;, 24.8.2015. ==Lähteet== Luokka:Suomalaiset insinöörit Luokka:Suomalaiset opettajat Luokka:Suomalaiset yritysjohtajat Luokka:Vuonna 1952 syntyneet Luokka:Elävät henkilöt
Université Paris-Panthéon-Assas

Université Paris-Panthéon-Assas (alun perin Paris II) on yliopisto Pariisissa. Se perustettiin yliopistouudistuksen jälkeen 1. tammikuuta 1971. Yliopistossa opiskelee noin 19 000 opiskelijaa, joista vajaat 15 000 opiskelee oikeustiedettä, sekä ammatillista ja hallintohenkilöstöä 2 412 henkilöä.Université Paris II Panthéon-Assas-nimi johtuu siitä, että Panthéon sijaitsee hyvin lähellä yliopistoa ja että päärakennus sijaitsee rue d'Assasilla. Yliopisto sijaitsee Jardin du Luxembourgin länsipuolella. Kaupungin klassinen opiskelija-alue Quartier latin ei ole kaukana. #Actu : L’Université Paris II Panthéon-Assas fonde le Master Techniques de Restructuration des Entreprises en Difficulté (TRED), une nouvelle formation d’excellence en Restructuring ! Se opettaa oikeustieteen ja taloustieteen lisäksi hallintoa, politiikkaa ja yhteiskuntatieteitä. == Kuuluisia opettajia == * Prokópis Pavlópoulos, kreikkalainen juristi, Kreikan presidentti * Panagiótis Pikramménos, kreikkalainen tuomari * Katerína Sakellaropoúlou, kreikkalainen juristi, Kreikan presidentti * Vasilikí Thánou, kreikkalainen juristi, Kreikan vt. presidentti * Danilo Türk, slovenialainen kansainvälisen oikeuden professori ja diplomaatti, joka valittiin maan presidentiksi marraskuun 2007 vaaleissa == Lähteet == ==Aiheesta muualla== * Yliopiston kotisivut Luokka:Pariisin koulutus Luokka:Ranskan yliopistot Luokka:Seulonnan keskeiset artikkelit
Lumokit

Lumokit on lumokkikasvien (Velloziaceae) heimoon kuuluva kasvisuku. Sukuun kuuluu noin 130 lajia. Lumokkeja kasvaa luonnossa Etelä-Amerikan pohjoisosissa Kolumbian, Venezuelan, Guyanan ja Brasilian alueella sekä Panamassa. == Lajeja == * Vellozia abietina * Vellozia albiflora * Vellozia asperula * Vellozia auriculata * Vellozia brevifolia * Vellozia breviscarpa * Vellozia candida * Vellozia cinerascens * Vellozia cryptantha * Vellozia dasypus * Vellozia epidendroides * Vellozia gigantea * Vellozia hemisphaerica * Vellozia incurvata * Vellozia minima * Vellozia ornata * Vellozia pusilla * Vellozia resinosa * Vellozia squalida * Vellozia sulphurea * Vellozia tomentosa * Vellozia tubiflora * Vellozia verruculosa == Lähteet == == Aiheesta muualla == * Finto: Kassu – Kasvien suomenkieliset nimet: Vellozia Luokka:Pandanales
Raajärvi

Raajärvi voi tarkoittaa seuraavia asioita: == Kylä == * Raajärvi, kylä Kemijärvellä * Raajärvi, kylä Kouvolassa == Järvi == * Raajärvi, järvi Kemijärvellä * Raajärvi, järvi Kouvolassa
Tarhapimpinellaruusut

Tarhapimpinellaruusut (Rosa Spinosissima-Ryhmä) on viljeltyjen ruusuristeymien lajikeryhmä. Ne ovat yleensä moninkertaisia risteymiä, joiden kantalajeja ei välttämättä tarkkaan tunneta, mutta ulkonäöstä tunnistettavana kantamuotona on laji pimpinellaruusu (Rosa spinosissima, syn. R. pimpinellifolia). Suomessa tunnetuin viljelty pimpinellaruusun lajike juhannusruusu ('Plena') ei sen sijaan ole risteymäsyntyinen. == Lajikkeita == Tarhapimpinellaruusuryhmän Suomessa viljeltyjä lajikkeita ovat muun muassa:Suomen Lajitietokeskus: Tarhapimpinellaruusut – Rosa Spinosissima-Ryhmä Viitattu 25.11.2022. * Rosa 'Hispida' * morsionruusu (Rosa 'Juhannusmorsian') * tylliruusu (Rosa 'Kerisalo') * huviruusu (Rosa 'Linnanmäki') * marsipaaniruusu (Rosa 'Marzipan') * papulanruusu (Rosa 'Papula') * suviruusu (Rosa 'Poppius') * posliiniruusu (Rosa 'Posliinikaunotar') * kirsikkaruusu (Rosa 'Red Nelly') * kaihoruusu (Rosa 'Ristinummi') * ruskelanruusu (Rosa 'Ruskela') * Rosa 'Single Cherry' * tovenruusu (Rosa 'Tove Jansson') == Lähteet == == Aiheesta muualla == * Finto: Kassu – Kasvien suomenkieliset nimet: Rosa Pimpinellifolia-Ryhmä Luokka:Ruusulajikkeet
Hanna Lammela

Hanna Lammela (s. 10. toukokuuta 2002) on suomalainen pesäpalloilija. Lammela edustaa Superpesiksessä Kempeleen Kiriä. Hänen kasvattajaseuransa on Oulunsalon Vasama.https://www.superpesis.fi/joukkueet/naiset/kempeleen-kiri/ Lammela valittiin vuoden 2022 Itä-Länsi- otteluun.https://www.superpesis.fi/site/assets/files/26809/ita- lansi-2022-naiset.pdf Hän pelaa sisäpelissä etenijänä tai vaihtajana ja ulkokentällä ykkösvahtina. https://www.rantalakeus.fi/voiton-hetkella- tarisyttaa-hypin-paikallani-ja-par/4243968 Lammela on pelannut 74 Superpesiksen runkosarjan ottelua. Näissä otteluissa hän on lyönyt 12 tavallista juoksua, tuonut 12 juoksua ja kerännyt 129 kärkilyöntipistettä. Lammela on pelannut 11 Superpesiksen ylempien pudotuspelien ottelua. Näissä otteluissa hän on kerännyt 13 kärkilyöntipistettä. http://www.pesiksenmaailma.fi/index.php/pelaajakortit?pelaajaid=8808&view;=pelaajakortti == Lähteet == Luokka:Suomalaiset pesäpalloilijat Luokka:Vuonna 2002 syntyneet Luokka:Elävät henkilöt
Acclaim Studios Manchester

Acclaim Studios Manchester (ennen Software Creations) oli brittiläinen pelitalo. == Historia == Studion perusti Richard Kay vuonna . Ennen studion perustamista Richard Kay työskenteli varastossa Ocean Softwarelle ja osti BBC Micron kiinnostuttuaan ohjelmoinnista. Kay opetteli assembly-ohjelmointia ja sai työn pelien kehityksessä. Muutaman pelin jälkeen Kay kiinnostui muista asioita ja siirtyi ilmavoimiin. Tämän jälkeen Kay työskenteli makuuhuoneestaan ja palkkasi Steve Ruddyn, joka myös työskenteli makuuhuoneestaan. Vuotta myöhemmin Kay palkkasi Mike Agerin ja Andrew Threlfallin, jolloin hän hankki toimiston tietokoneliikkeen yläkerrasta vastapäätä BBC:tä. Tuolloin he tekivät monia budjettipelejä Firebird Softwarelle. Kay palkkasi Mike Follinin, jonka veljet Tim ja Geoff sekä Mark Wilson seurasivat: heillä oli ennestään oma yritys, jonka peleille tehtiin seuraajia. Käännökset kolikkopeleistä kuten Bubble Bobble tekivät studiosta menestyneen. Tämän jälkeen studio pyrki kehittämään Nintendon Famicom-alustalle ja Mike Webb liittyi yhtiöön. Studio kehitti demon, josta tuli myöhemmin Solstice ja tämä avasi keskustelun Nintendon kanssa. Acclaim Entertainment osti studion vuonna 2002 ja nimesi sen uudestaan Acclaim Studios Manchesteriksi. Omien pelien kehittämisen lisäksi se teki käännöksiä muiden studioiden peleistä eri alustoille. Studio oli ensimmäisiä Eurooppalaisia pelitaloja, jotka kehittivät pelejä japanilaisille pelikonsoleille. Studio kasvoi työllistämään yli sata henkilöä. == Lähteet == Luokka:Entiset brittiläiset videopeliyritykset
Borut Bassin

Borut Bassin (6. heinäkuuta 1944 Ljubljana, Slovenian kansantasavalta, Jugoslavia – 15. kesäkuuta 2022) oli maajoukkuetasolla Jugoslaviaa edustanut koripalloilija. Bassin saavutti Jugoslavian miesten maajoukkueessa MM-hopeaa Uruguayssa 1967, EM-hopeaa Länsi-Saksassa 1971 ja EM-pronssia Puolassa 1963. Hän kuului maajoukkueen kokoonpanoon myös Suomen EM-kilpailuissa 1967. Seuratasolla Bassin edusti AŠK Olimpijaa jossa voitti Jugoslavian mestaruuden vuosina 1962, 1966 ja 1970. Bassin kuoli 77-vuotiaana 15. kesäkuuta 2022.https://siol.net/sportal/kosarka/umrl-je-borut- bassin-581763https://www.rtvslo.si/sport/kosarka/umrl-borut-bassin-ljubljenec- tivolske-publike/631024 == Lähteet == == Aiheesta muualla == * Toinen profiili FIBA Archive Luokka:Jugoslavialaiset koripalloilijat Luokka:Vuonna 1944 syntyneet Luokka:Vuonna 2022 kuolleet
Solstice

Solstice voi tarkoittaa seuraavia: * Solstice, vuoden 1990 videopeli * Solstice, vuoden 2008 kauhuelokuva * Solstice Wood, Patricia A. McKillipin fantasiaromaani * Pontiac Solstice, automalli * Celebrity Solstice, Celebrity Cruisesin risteilyalus == Musiikki == * Solstice, brittiläinen doom metal -yhtye * Solstice, brittiläinen rock-yhtye * Solstice, yhdysvaltalainen death metal -yhtye
Identiteetti ja demokratia -puolue

Identiteetti ja demokratia on eurooppalainen puolue. Puolue kerää yhteen eurooppalaisia oikeistolaisia ja isänmaallisia puolueita, jotka puolustavat kansallista identiteettiä, rajapolitikkaa, oikeusvaltiota ja historiaa. Järjestön perusti alun perin Marine Le Pen vuonna 2014. Puolueen puheenjohtaja on belgialainen Gerolf Annemans. == Historia == Puolueen parlamenttiryhmä ID- ryhmä perustettiin vuonna 2019, mutta puolue jäi parlamentissa ilman merkittäviä vastuupaikkoja. ID muodostettiin yhdistämään Euroopan parlamentin oikeistoa ja sen runkona ovat entiset ENF-ryhmän puolueet. == Politiikka == ID-puolue korostaa yksittäisten valtioiden ja kansojen suvereniteettia ja vastustaa vallan siirtoa ylikansallisille päätöksentekoelimille. Puolue korostaa Euroopan kansojen yksilöllistä identiteetiä sekä oikeutta säätää rajavalvonnasta ja maahanmuutosta. Puolue korostaa jäsenvaltioiden ainutlaatuisuutta taloudellisessa, sosiaalisessa, kulttuurisessa ja alueellisessa mielessä. ID-puolue korostaa yksilönvapauden ja sananvapauden merkitystä sekä digitaalisia vapauksia. ID-puolueen näkemyksen mukaan kulttuuri on poliittisen toiminnan ydin. == Jäsenet == Seuraavat puolueet ovat ID-puolueen jäseniä: * : Vapauspuolue * : Vlaams Belang * : Pohjoisen liitto * : Itävallan vapauspuolue * : Chega * : Kansallinen liittouma * : Olemme perhe * : Vapaus ja suora demokratia * : Viron konservatiivinen kansanpuolue == Lähteet == Luokka:Identiteetti ja demokratia -puolue
Solstice (videopeli)

Solstice: The Quest for the Staff of Demnos tai lyhyesti Solstice on Software Creationsin kehittämä ja CSG Imagesoftin julkaisema pulmapeli. Peli on julkaistu vuonna Nintendo Entertainment Systemille. Pelin seuraaja on Equinox (myös nimellä Solstice II). == Pelaaminen == Peli on isometristä projektiota käyttävä pulmapeli. Pelaaja on velho, jonka tehtävä on pelastaa prinsessa pahalta velholta. Tavoitteessa onnistuakseen pelaajan on koottava sauvan palaset eri huoneista. Pelialuetta voi tutkia vapaasti, mutta suuri osa siitä on estetty kunnes löytää esineen tai avaimen edistymiseen. Velhoa ohjataan D-padilla, A-näppäimellä hypätään ja start-näppäin käyttää lääkejuoman. Select-näppäin näyttää kartan ja tavaraluettelon. Juomat ovat tärkeitä eräiden huoneiden pulmien ratkaisemiseen kuten tekemällä velhon näkymättömäksi tai pysäyttämällä ajan. Pelissä kuljetaan huoneesta toiseen, joissa on eri tyyppisiä pulmia, jotka alkavat yksinkertaisista mutta nopeasti edistyvät vaikeiksi. == Vastaanotto == Pelin perspektiivi on hieno ja yksilöllinen, mutta se tekee vaikeaksi kohdistaa asioita ja tarkka tasohyppely on vaikeaa. Varjojen puute tekee vaikeaksi sanoa missä kohtaa asiat ovat kolmiulotteisesti. Peli on erittäin haastava ja pelaajalla on vain muutamia elämiä. Monet asiat voivat tappaa pelaajan ja elämien loputtua pelaaja palaa alkuun. Pelissä ei myöskään ole jatkomahdollisuuksia, salasanoja tai paristovarmennusta. Peli on hauska ja palkitseva, mutta vaatii rautaista tahtoa läpipelaamiseen. Visuaalisesti peli hieno ja suunniteltu hyvin vaikka siitä puuttuu tarkkoja yksityiskohtia. Myös pelin musiikki saa kehuja. == Kehitys == Pelin musiikin on säveltänyt Tim Follin. == Lähteet == == Aiheesta muualla == * Luokka:Vuoden 1990 videopelit Luokka:Nintendo Entertainment System -pelit Luokka:Pulmapelit
Erytrosiini

Erytrosiini (C20H6I4O5Na2) on ksanteenijohdannaisiin kuuluva orgaaninen yhdiste. Yhdistettä käytetään väriaineena muun muassa elintarvikkeissa ja biokemiassa. ==Ominaisuudet, valmistus ja käyttö== Huoneenlämpötilassa erytrosiini on ruskehtavaa kiteistä ainetta. Yhdiste liukenee erittäin hyvin veteen ja liukenee lisäksi etanoliin. Liuokset ovat väriltään punaisia. Happamissa olosuhteissa saostuu liukenematonta 2-(6-hydroksi-2,4,5,7-tetrajodi-3-oksoksanten-9-yyli)bentsoehappoa. Erytrosiinia valmistetaan kuumentamalla fluoreskeiinia jodin kanssa emäksisissä olosuhteissa.Paul Wright: Xanthene Dyes, Kirk-Othmer Encyclopedia of Chemical Technology, John Wiley & Sons, New York, 2014. : Erytrosiinia käytetään elintarvikevärinä ja sen E-koodi on E127. Euroopan unionin alueella sitä saa käyttää vain kirsikoissa, mutta muualla sitä käytetään myös juomissa, hilloissa ja eläinruoissa. Ainetta on käytetty kosmetiikassa. Yhdistettä voidaan käyttää värinaineena tutkittaessa kudoksia mikroskoopilla. Erytrosiini saattaa olla karsinogeenista ja sen sisältämä jodi voi aiheuttaa kilpirauhasen toiminnan häiriöitä.Phyllis A. Lyday & Tatsuo Kaiho: Iodine and Iodine Compounds, Ullmann's Encyclopedia of Industrial Chemistry, John Wiley & Sons, New York, 2015. ==Lähteet== Luokka:Elintarvikevärit
Tarhakurtturuusut

Tarhakurtturuusut (Rosa Rugosa-Ryhmä) on viljeltyjen ruusuristeymien lajikeryhmä. Ne ovat yleensä moninkertaisia risteymiä, joiden tunnistettavana kantalajina on kurtturuusu (Rosa rugosa). Koristepensaina suosittujen tarhakurtturuusujen ominaisuuksiin kuuluvat kurtturuususta periytyvät pitkä kukinta-aika, kukkien tuoksuminen, (talven)kestävyys ja kasvinterveys. Tarhakurtturuusut leviävät kurtturuusua vähemmän ja tuskin leviävät itsenäisesti luontoon. Lajikkeesta riippuen ne kasvattavat vähän tai ei lainkaan juurivesoja; osa tarhakurtturuusuista tekee kiulukoita, mutta osa on steriilejä.Kekkilän kasvikirjasto: Tarhakurtturuusut Viitattu 16.6.2022. Suomessa 2019–2022 asteittain voimaan tullut kurtturuusun kasvatuskielto ei koske tarhakurtturuusuja. Joskus viljelykarkulaisina havaitut tarhakurtturuusut lienevät kaatopaikoille levinneitä puutarhakasvien juurakoita. == Lajikkeita == Tarhakurtturuusuryhmän Suomessa tunnettuja lajikkeita ovat muun muassa:Suomen Lajitietokeskus: Tarhakurtturuusut – Rosa Rugosa-Ryhmä Viitattu 16.6.2022. * dagmarinruusu (Rosa 'Fru Dagmar Hastrup') * hansaruusu (Rosa 'Hansa') * tiltunruusu (Rosa 'Iitin Tiltu') * katrinruusu (Rosa 'Katri Vala') * filemoninruusu (Rosa 'Souvenir de Philémon Cochet') * teresanruusu (Rosa 'Thérèse Bugnet') * 'Agnes' * 'Belle Poitevine' * 'Blanc Double de Coubert' * 'David Thompson' * 'Henry Hudson' * 'Kaiserin des Nordens' * 'Lac Majeau' * 'Louise Bugnet' * 'Marie Bugnet' * 'Moje Hammarberg' * 'Pohjolan Kuningatar' * 'Ritausma' * 'Roseraie de l'Haÿ' * 'Scabrosa' * 'Sipi' * 'Sir Thomas Lipton' * 'Sointu' * 'Syke' * 'Sävel' == Lähteet == Luokka:Ruusulajikkeet
Equinox (täsmennyssivu)

Equinox voi tarkoittaa seuraavia: * Equinox, bulgarialainen yhtye * Equinox, Styxin albumi * Equinox, vuoden 1970 elokuva * Equinox, vuoden 1992 elokuva * Equinox, vuoden 1993 videopeli * Equinox, norjalainen yhtye * The Tides of Lust, Samuel R. Delanyn romaani, jonka uusintapainos on Equinox * Chevrolet Equinox, automalli
Rantabaari (5. tuotantokausi)

Suomalaisen Rantabaari-draamasarjan viidennen tuotantokauden julkaisu alkoi C More -suoratoistopalvelussa syyskuussa 2022. Aiemmilta kausilta mukana on 10 keskeistä hahmoa, joiden lisäksi sarjaan tulee useita uusia roolihenkilöitä. Sarjaa julkaistiin C Moressa neljä jaksoa viikossa maanantaisin. Kauden julkaisu MTV Katsomossa ja esittäminen televisiossa MTV Subilla alkoi kesäkuussa 2023. == Rooleissa == === Sivurooleissa === == Jaksot == Jakso Nimi Ikäraja ja sisältömerkintä Julkaisu C Moressa Ensiesitys MTV Subilla & Julkaisu MTV Katsomossa 1 Tuuliajolla 19. syyskuuta 2022 5. kesäkuuta 2023 2 Morsian 6. kesäkuuta 2023 3 Huone 7. kesäkuuta 2023 4 Tytöt 8. kesäkuuta 2023 5 Professori 26. syyskuuta 2022 9. kesäkuuta 2023 6 Remontti 12. kesäkuuta 2023 7 Maininki 13. kesäkuuta 2023 8 Ulkopuolinen 14. kesäkuuta 2023 9 Kamera 3. lokakuuta 2022 15. kesäkuuta 2023 10 Kaavamuutos 16. kesäkuuta 2023 11 Rantapäivä 19. kesäkuuta 2023 12 Hyökkääjä 20. kesäkuuta 2023 13 Himo 10. lokakuuta 2022 21. kesäkuuta 2023 14 Pitsa 22. kesäkuuta 2023 15 Veljet 23. kesäkuuta 2023 16 Pettäjä 26. kesäkuuta 2023 17 Allergia 17. lokakuuta 2022 27. kesäkuuta 2023 18 Vetovoima 28. kesäkuuta 2023 19 Koukussa 29. kesäkuuta 2023 20 Sabotaasi 30. kesäkuuta 2023 21 Pakkomielle 24. lokakuuta 2022 3. heinäkuuta 2023 22 Luotto 4. heinäkuuta 2023 23 Suhteita 5. heinäkuuta 2023 24 Kasvot 6. heinäkuuta 2023 25 Vuosijuhla 31. lokakuuta 2022 7. heinäkuuta 2023 26 Elo 10. heinäkuuta 2023 27 Ihastus 11. heinäkuuta 2023 28 Virhe 12. heinäkuuta 2023 29 Keskikesä 7. marraskuuta 2022 13. heinäkuuta 2023 30 Lapset 14. heinäkuuta 2023 31 Tunteita 17. heinäkuuta 2023 32 Lohduttomat 18. heinäkuuta 2023 33 Maalitaulu 14. marraskuuta 2022 19. heinäkuuta 2023 34 Valehtelija 20. heinäkuuta 2023 35 Erot 21. heinäkuuta 2023 36 Pommi 24. heinäkuuta 2023 37 Kiista 21. marraskuuta 2022 25. heinäkuuta 2023 38 Tuplatreffit 26. heinäkuuta 2023 39 Totuuksia 27. heinäkuuta 2023 40 Huijaus 28. heinäkuuta 2023 41 Suudelma 28. marraskuuta 2022 31. heinäkuuta 2023 42 Yövieras 1. elokuuta 2023 43 Kondomi 2. elokuuta 2023 44 Lohtu 3. elokuuta 2023 45 Kirje 5. joulukuuta 2022 4. elokuuta 2023 46 Hätä 7. elokuuta 2023 47 Yksinäiset 8. elokuuta 2023 48 Lähtö 9. elokuuta 2023 49 Sähköä 12. joulukuuta 2022 10. elokuuta 2023 50 Veljekset 11. elokuuta 2023 51 Uhkaus 14. elokuuta 2023 52 Silmänlumetta 15. elokuuta 2023 53 Rehelliset 19. joulukuuta 2022 16. elokuuta 2023 54 Kahlitut 17. elokuuta 2023 55 Piirustus 18. elokuuta 2023 56 Pahiksia 21. elokuuta 2023 57 Naapurit 2. tammikuuta 2023 22. elokuuta 2023 58 Hääpäivä 23. elokuuta 2023 59 Taivasalla 24. elokuuta 2023 60 Laulu 25. elokuuta 2023 == Lähteet == == Aiheesta muualla == * * Rantabaari-sarjan jaksot MTV Katsomossa Luokka:Rantabaari Luokka:Tuotantokaudet
Arkangeli-Vaskovon lentoasema

Arkangeli-Vaskovon lentoasema tai Vaskovon lentoasema (; kansallinen lentopaikkatunnus: УЛАХ ja ЬЛАХ), on Venäjän Arkangelin alueen Primorjen piirissä, Vaskovon taajaman lähellä, maanteitse 22 kilometriä (linnuntietä 12 km) Arkangelista etelään sijaitseva kansallista lentoliikennettä palveleva lentoasema. Lentoasemalta lennetään erityisesti alueellisia lentoja, joilla kuljetetaan matkustajia, rahtia ja postia. Lentoasemalla toimivan lentoyhtiön kalustoon kuuluu Antonov An-24, Antonov An-26, Antonov An-32, Antonov An-2, Jakovlev Jak-40, Let L-410 UVP-E, Jakovlev Jak-18T ja EMV-120 -lentokoneita. Lisäksi lentoasemalta lennetään useantyyppisillä helikoptereilla (kuten Mil Mi-8MT ja Mil Mi-8T, Mil Mi-26). Kesäkuussa 2022 paljastettiin legendaarisen ukrainalaistaustaisen neuvostoliittolaisen napalentäjä, Neuvostoliiton sankari Ivan Tšerevitšnyin rintakuva, ja lentoasema nimettiin hänen kunniakseen. ==Lähteet== Luokka:Arkangelin alueen lentoasemat
Yhdyspankintalo (Tampere)

Yhdyspankintalo on arkkitehti Jaakko Tähtisen suunnittelema entinen pankkitalo, joka sijaitsee Tampereella osoitteessa Hämeenkatu 24. Se on Pohjoismaiden Yhdyspankin vanha Tampereen-pääkonttori. Talo on valmistunut vuonna 1939. ==Historiaa== Pohjoismaiden Yhdyspankki sai alkunsa, kun Suomen Yhdyspankki ja Pohjoismaiden Osakepankki yhdistyivät vuonna 1919. Tampereella pankki toimi ensin Kauppakadulla nykyisessä Ylioppilastalossa (ent. Suomen Yhdyspankin talo). Koska vanha huoneisto kävi vuosien kuluessa ahtaaksi, pankki päätti 1930-luvulla rakennuttaa uuden, ajanmukaisen toimitalon hallinnoimalleen tontille Hämeenkatu 24 – Kauppakatu 9\. Uuden liikepalatsin tieltä purettiin kaksi Birger Federleyn suunnittelemaa jugendrakennusta: Elokuvateatteri Scala Hämeenkadulta ja Pohjoismaiden Osakepankin entinen talo Kauppakadulta.Tampereen keskustasta purettuja taloja. Aamulehti. 24.7.1938, s. 3. Kansalliskirjaston digitaaliset aineistot Viitattu 16.6.2022. Pankki muutti uuteen taloonsa syyskuussa 1939. Varsinaisen pankkitalon lisäksi tontille valmistui erillinen asuinrakennus (Kauppakatu 9), johon tuli pankin työntekijöiden asuntoja sekä liiketiloja. Myös Yhdyspankintalon yläkerroksissa oli alun perin henkilökunnan asuntoja, mutta nämä tilat on myöhemmin muutettu toimistokäyttöön. Kun pankkitoiminta päättyi rakennuksessa vuonna 1995, siitä tuli tavallinen liike- ja toimistotalo. Suuren pankkisalin ja toisen kerroksen konttoritilojen paikalle remontoitiin ravintola vuonna 2008.Tampereen kantakaupungin rakennuskulttuuri 1998, s. 53. == Arkkitehtuuri ja status == Yhdyspankintalo edustaa tyypillistä 1930-luvun funktionalismia. Rakennuksessa on kuuden pääkerroksen lisäksi ullakkokerros, joka on vedetty sisään julkisivulinjasta. Ensimmäisen ja toisen kerroksen ulkopinta on tummanpunaista graniittia. Ylemmissä kerroksissa ulkoseinää peittää harmaanruskea rappaus, johon on sekoitettu kiviä ja lasinsiruja. Ullakkokerros on peltipäällysteinen. Talon pääsisäänkäynti on kehystetty hiotulla mustalla graniitilla, ja oviaukon yläpuolella on kiveen hakattu Tampereen vaakuna. Julkisivun yläosaa koristaa myös kaksi lipputankoa.Laaksonen 2018, s. 14–15, 19. Talon katujulkisivu on säilynyt kutakuinkin ennallaan. Sisällä on sen sijaan toteutettu lukuisia muutoksia, minkä seurauksena tilojen alkuperäinen ilme on lähes hävinnyt. Porrashuoneissa on vielä jäljellä vanha vihreä mosaiikkibetonilattia roomalaisine kerrosnumeroineen.Laaksonen 2018, s. 16, 22. Yhdyspankintalo on suojeltu asemakaavalla. Tampereen kaupungin kaavoitusyksikön mukaan se on rakennustaiteen, kulttuurihistorian ja kaupunkikuvan kannalta merkittävä kohde, joka muodostaa tyylikkään parin kadun toisella puolella sijaitsevan Turvan talon kanssa.Tampereen kantakaupungin rakennuskulttuuri 1998, s. 13, 53, 77. Molemmat rakennukset ovat osa Hämeenkadun, Hämeensillan ja Keskustorin muodostamaa valtakunnallisesti merkittävää rakennettua kulttuuriympäristöä. ==Lähteet== Luokka:Tampereen suojellut rakennukset Luokka:Tampereen liikerakennukset Luokka:Tampereen asuinrakennukset Luokka:Tammerkoski
Reverence

__NOTOC__ Reverence on australialaisen metalcore-yhtyeen Parkway Driven kuudes studioalbumi, joka julkaistiin 4. toukokuuta 2018 levymerkillä Epitaph Records. == Kappaleet == # # # # # # # # # # == Kokoonpano == * Winston McCall - laulu * Ben Gordon - rummut * Luke Kilpatrick - rytmikitara * Jeff Ling - soolokitara * Jia O’Connor - basso == Arvostelut == * Desibeli.net: Parkway Drive: Reverence Viitattu 16.6.2022. * Imperiumi: 8-/10Levyarvostelu: Parkway Drive - Reverence Viitattu 16.6.2022. * Kaaoszine: Kunnianosoitus menehtyneille – Arviossa Parkway Driven ”Reverence” Viitattu 16.6.2022. * Soundi: Arvio: Kun metalcoren evoluutio katkeaa – Parkway Drivea ei enää tunnista samaksi bändiksi Viitattu 16.6.2022. == Lähteet == Luokka:Vuoden 2018 albumit Luokka:Parkway Driven albumit
Saint-Vidal

Saint-Vidal on kunta Ranskassa Haute-Loiren departementissa Auvergne-Rhône- Alpesin alueella. Se sijaitsee Bornejoen varrella, noin 11 kilometriä Le Puy- en-Velayn kaupungista luoteeseen. Kunnan keskipisteenä on keskiaikainen linna Château de Saint Vidal. Se on yksi Auvergne-Rhône-Alpesin alueen parhaiten säilyneistä linnoista. 1500-luvulla linnan maine oli suuri. Se oli Ranskan tykistöjen suurmestarin ja katolisen liiton johtajan Antoine II:n ansiota. Hänet tapettiin 25. tammikuuta 1591 Estroulhasin sillalla käydyssä kaksintaistelussa Espalyssä. Saman vuoden heinäkuussa Ranskan kuningas Henrik IV määräsi linnan tuhottavaksi. Sitä kohti ammuttiin 304 kanuunanlaukausta, mutta linnoitus pysyi valloittamattomana. Antoine II:n seuraajat asuttivat linnaa 1700-luvun loppuun saakka. Tämän jälkeen linna on vaihtanut useasti omistajaa. Nykyinen omistaja Vianney d'Alançon osti linnan vuonna 2016. Vuosina 2017-2018 linnaan tehtiin laajat entisöintityöt, ja linna avattiin yleisölle majoitus- ja matkailukäyttöön. Linna on ollut historiallinen muistomerkki vuodesta 1958. ==Lähteet== ==Aiheesta muualla== Luokka:Haute- Loiren kunnat